Tolong jelaskan mengenai Alprazolam dalam bahasa sunda

Alprazolam nyaéta ubar pikeun ngungkulan gangguan kecemasan jeung gangguan panik. Ubar ieu bisa ngurangan kategangan psikologis nu dirasakeun, nu nyababkeun jalma nu ngonsumsi ieu ubar bisa ngarasa leuwih tenang. Ieu ubar téh kaasup kana jinis obat panenang golongan benzodiazepine. Geus ilahar pisan obat ieu disalah gunakeun dikalangan rumaja ogé kolot. Alprazolam gawé dina jero saraf pusat otak nu ngahasilkeun éfék nenangkeun pikiran jeung ningkatkeun aktipitas zat kimia alami dina awak nu disebut asam gamma-aminobutirat (GABA). Alprazolam ogé dipikawanoh atawa miboga merk dagang Alprazolam, Frixitas, Xanax, Zypraz, Atarax, Opizolam, Zolastin. Katégori kahamilan jeung nyusuan pikeun obat ieu kaasup kana katégori D, miboga harti positif ngeunaan résiko ka janin manusa, tapi gedéna manfaat nu bakal ditarima bakal leuwih gedé tibatan résiko, misalna pikeun ngungkulan kaayaan nu ngancam pati. Alprazolam bisa kaserep kana cai susu, saacan make ieu obat kudu dikonsultasikeun heula ka dokter.

Aturan maké sarta cara ngonsumsi alprazolam

Inpormasi ieu lain mangrupa gaganti resép ti dokter. Omat kudu konsultasikeun heula ka dokter saméméh nginum ieu ubar.

Lila durasi ngeureunkeun pamakéan obat ieu ti mimiti nepi ka eureun ilaharna teu leuwih ti 8-12 minggu.

Saacan ngonsumsi ieu obat, aya sababraha hal nu kudu diperhatikeun, diantarana:

Kudu ati-ati mun anjeun miboga alérgi ka obat golongan benzodiazepine

Kudu ngajelaskeun ka dokter mun anjeun miboga riwayat kasakit paru obstruktif kronis (PPOK), emfisema, bronkitis, gangguan ginjal, gangguan haté, sleep apnea, glaukoma, obésitas, jeung déprési

Kudu waspada mun kungsi nyalahgunakeun NAPZA sarta mun keur ngonsumsi obat jamur ketoconazole

Inpormasikeun ka dokter ngeunaan obat-obatan nu keur dikeureuyeuh jeung mun karak anggeus operasi, kaasup operasi huntu

Ingkahan ngoprasikeun alat beurat mun keur ngajalankeun pangobatan make aprozolam, obat ieu bisa ngakibatkeun lieur jeung tunduh

Ingkahan nginum alkohol jeung ngaroko salila pamakéan obat ieu

Kolot leuwih sénsitip ka obat alprazolam, nu nyababkeun gampang ngarasa tunduh jeung bisa ngalaman gangguan  kasaimbangan

Saacan ngonsumsi ieu obat, pastikeun heula maca aturan make dina wadah obat sarta nurut kana paréntah dokter dina ngonsumsi alprazolam.

Usahakeun pikeun ngonsumsi obat dina waktu nu sarua jeung saacanna pikeun ngamaksimalkeun éfék obat, ulah ngarobah sorangan dosis obat, kecuali mun dititah ku dokter.

Alprazolam kudu disimpen dina wadah nu katutup jeung temperature ruang. Obat hadéna mah disimpen nyingkahan panon poé langsung atawa ruangan nu kabuka, Obat kudu langsung dpiceun mun geus teu dibutuhkeun. Mun kapohoan teu nginum alprazolam, buru-buru inum mun jarak jeung jadwal satuluyna jauh, mun geus samporét, ulah diinum komo nepi ka diinum dua kali dosis.

Alprazolam bisa nyababkeun gejala-gejala kacanduan. Ulah nambahan atawa ngeureunkeun pamakéan salian ti paréntah dokter.

Obat ieu gawé kucara neken system saraf pusat nepi ka ngalambatkeun kerja system saraf. Dosis nu biasa dipake ku tanaga kaséhatan pikeung ngungkulan gejala kecemasan nyaéta 0.5 mg nepi ka 4 mg dina sapoé. Obat ieu bakalan gawé 10-18 jam sanggeus diinum. Alprazolam bisa ngungkulan gangguan kecemasan ku sabab miboga éfék antidéprésan. Kaleuwihan liana ti obat ieu nyaéta bisa ngaleungitkeun gejala kacemasan tibatan obat séjenna.

Interaksi alprazolam jeung obat séjénna

Aya sababaraha résiko nu bisa narajang mun urang ngonsumsi alprazolam babarengan jeung obat–obatan liana (nu tangtu), diantarana:

Ningkatkan éfék samping obat alprazolam, mun dipaké babarengan jeung fluvoxamine, fluoxetine, diltiazem, erythromycin, cimetidine, propofol, morfin, lorazepam, zolpidem, dan doxylamine.

Ningkatkeun éfék samping obat digoxin.

Nurunkeun éféktivitas obat alprazolam, mun dipaké babarengan jeung obat-obatan anti-kejang, kayaning  carbamazepine jeung phenytoin.

Éfék samping jeung bahaya alprazolam

Ilaharna dokter sok ngalakukeun évaluasi saacan ngaresépkeun obat alprazolam supaya éfék sampingna bisa dikurangan. Mun urang ngarasakeun éfék samping nu tutuluyan, langsung konsultasikeun ka dokter.

Obat ieu bisa nyababkeun déprési napas, nyaéta gangguan rénghap nu bisa ngabahayakeun pati, komo mun dipaké dina dosis nu kaleuleuwihi, atawa mun diinum jeung narkotika séjénna. Salian ti éta, obat ieu ogé bisa nyababkeun tunduh nu bisa micu jeung ningkatkeun kahayang pikeun bunuh diri, ku kituna pamkéan obat ieu kudu diawaskeun ku dokter sacara ketat. Awéwé nu keur hamil ulah make obat ieu, ku sabab bisa nyababkeun kalainan kongenital atawa cacat bawaan pikeun bayi nu aya dina jero pianakan. Kukituna kudu dipastikeun yén anjeun henteu keur hamil saacan ngonsumsi obat ieu. Sadengkeun éfék jangka panjang nu disababkeun ku pamakéan dina waktu kaliwat lila nyaéta kalakuan nu agrésif nu bisa leuwih goréng kalayan sajalanna jeung pamakéan obat ieu. Éfék jangka panjang liana nyaéta nyababkeun system saraf pusat jeung fungsi kognitif manusa bisa kaganggu, pikeun saraf pusat éfék nu karasa kayaning tundung, linglung, sarta nyeri sirah. Sadengkeun éfék kana fungsi kognitif ku sabab pamakéan jangka panjang nyaéta masalah dina koordinasi jeung daya inget. Éfék samping ieu diantarana:

Hése konséntrasi, ngarasa lieur, tunduh atawa nyeri sirah

Parobahann suasana hate, saperti jadi babari ambek